Кызыл-Арт ашуусу
Кызыл-Арт ашуусу - Чоң Алай тоосунда. Кыргызстан жана Тажикстандын чек арасында, Кызыларт суусунун батышынан орун алган. Бийиктиги 4280 м. Ашуунун бели түзөң, түндүк капталы тик, түштүгү жантайыңкы, бара-бара Памирдин тайпак тоолоруна өтөт. Негизинен палеоген менен неогендин кызыл түстүү чопо, алевролит, кумдук конгломерат тектеринен түзүлгөн. Жыл бою ачык, ал аркылуу Ош-Хорог автомобиль жолу өтөт.

Колдонулган адабияттар
 Кыргызстандын географиясы / Мамлекеттик тил жана энциклопедия борбору.  Бишкек-2004. ISBN 9967-14-006-2
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104-9

Ашуулар
Кыргызстандын географиясы‎
Тажикстан
Тумар-2011